Anexa nr. 1 la HCL nr. ______/________________


Plan de selecţie a membrilor Consiliului de Administraţie
la Societatea PIEŢE S.A.



întocmit în baza prevederilor H.G. nr.-ul 722/2016 pentru aprobarea Normelor Metodologice de aplicare a unor prevederi din O.U.G. nr. -ul 109/2011 privind guvernanţa corporativă a întreprinderilor publice



Componenta integrală












PREAMBUL
În conformitate cu prevederile art. 3 din Anexa nr. 1 la  Hotărârea de Guvern nr. 722/2016, declanşarea procedurii de selecţie a membrilor Consiliului de Administraţie al Societatea PIEŢE S.A. începe la data la care autoritatea publică tutelară emite actul administrativ în acest sens, respectiv Hotărârea Consiliului Local al Municipiului Timişoara nr. 323  din 15.06.2018. Selecţia se face de către Autoritatea publică tutelară, în colaborare cu expertul independent  si comisia de selectie.
Având în vedere art. 64 ind 4, alin. (3) din O.U.G. nr. -ul 109/2011 - privind guvernanţa corporativă a întreprinderilor publice, cu modificările şi completările ulterioare, procedura de selecţie nu poate depăşi 150 de zile.
Societatea PIEŢE S.A., având sediul în Timişoara, str. Ovidiu Balea nr. 2, a fost înființată prin Hătărârea Consiliului Local al Municipiului Timişoara nr. 202/18.11.1997 privind reorganizarea Regiei Autonome de Administrare a Piețelor, Târgurilor și Oboarelor ca societate pe acțiuni, având ca acționar unic Consiliul Local al Municipiului Timişoara.
Selecția membrilor în Consiliul de Administraţie se efectuează în concordanţă cu prevederile Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice și potrivit dispoziţiilor Hotărârii de Guvern nr. 722/2016 pentru aprobarea Normelor metodologice de aplicare a unor prevederi din O.U.G nr. 109/2011. 
Autoritatea publică tutelară - Consiliul Local al Municipiului Timişoara va propune candidaţi pentru funcţiile de membrii ai Consiliului de Administraţie la Societatea PIEŢE S.A., propuneri făcute în baza unei selecţii efectuate de către Comisia constituită prin Hotărârea Consiliului Local nr. 308/2017, împreună cu un expert independent, contractat în acest sens.
Prin Hotărârea Consiliului Local nr. 323/15.06.2018 s-a aprobat contractarea serviciilor unui expert independent, persoană fizică sau juridică specializată în recrutarea resurselor umane, conform prevederilor din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice.
	Termenii de referinţă pentru expertul independent sunt propuşi pe baza componentei iniţiale a planului de selecţie, de către autoritatea publică tutelară sau comitetul de nominalizare şi remunerare, după caz, potrivit prevederilor art. 8 din Normele de aplicare a OUG nr. 109/2011, aprobate prin H.G. nr. 722/2016. Totodată, luând în considerarea dispoziţiile H.G. nr.-ul 722/2016, după declanşarea procedurii de selecţie se publică planul de selecţie - componenta iniţială, document de lucru care cuprinde, fără a se limita la acestea, aspectele cheie ale procedurii de selecţie, identificând data de început a procedurii de selecţie, documentele ce trebuie depuse de eventualii candidaţi, cerinţele cu privire la expertul independent, data finalizării planului de selecţie în integralitatea sa, precum şi alte elemente care pot fi aduse la cunoştinţă până la numirea administratorilor.
Procedura de selecție se realizează cu scopul de a asigura transparentizarea și profesionalizarea consiliilor de administrație, potrivit standardelor de guvernanță corporativă a întreprinderilor publice, astfel cum au fost dezvoltate în Principiile de guvernanță corporativă ale Organizației pentru Cooperare și Dezvoltare Economică (art. 2 din Anexa 1 la H.G. nr. 722/2016).
În acest sens, expertul independent desemnat pentru selecţia membrilor Consiliului de administraţie la PIEŢE S.A., în conformitate cu legislaţia privind guvernanţă corporativă, a elaborat prezenta componentă integrală a Planului de selecţie, pe care o propune Autorităţii Publice Tutelare - spre aprobare.

SCOPUL ŞI DOMENIUL DE APLICARE 
ALE PLANULUI DE SELECŢIE

Potrivit H.G. nr. 722/2016, planul de selecţie reprezintă documentul de lucru prin care se stabilește calendarul procedurii de selecție de la data iniţierii procedurii de selecţie până la data numirii persoanelor desemnate pentru funcţiile de administratori și este structurat pe două componente: componenta iniţială, care se întocmeşte în termen de 10 zile de la data declanşării procedurii şi componenta integrală, care se întocmeşte după constituirea comisiei de selecţie, selectarea expertului independent sau începerea procedurii selecţiei de către comitetul de nominalizare şi remunerare din cadrul consiliului, după caz.
Componenta  inițială  este  elaborată  cu  scopul  de  a  oferi  fundament  pentru componenta integrală a planului de selecție. Planul  de  selecție  în  integralitatea  sa  constituie  fundamentul  procedurii  de  selecție, reflectând  principalele  activități  și  decizii  care  trebuie  realizate,  termenele  de realizare, structurile implicate, precum și documentele de lucru. Planul de selecție, in integralitatea lui, va fi realizat de către expertul independent contractat. 
Componenta integrală a planului de selecție este definită la art. 1 pct. 9 din Anexa nr. 1 a Hotărârii de Guvern nr. 722/2016. Aceasta reprezintă un document de lucru care conţine, dar fără a se limita la aceasta, elementele din componenta iniţială a planului de selecţie, completate cu alte elemente necesare acestuia între data declanşării procedurii de selecţie şi data semnării contractului de mandat, inclusiv propunerea de desemnare a candidaţilor selectaţi pentru poziţia de membru în consiliul de administraţie.
Prezenta componentă integrală a planului de selecție este întocmită cu scopul recrutării și selecției unui număr de 7 membri în Consiliul de Administrație al Societăţii PIEŢE S.A. Timişoara cu respectarea prevederilor Ordonanţei de Urgenţă a Guvernului nr. 109/2011 și a dispoziţiilor Hotărârii de Guvern nr. 722/2016. 
Întocmirea  proiectului componentei  integrale a planului de selecție s-a realizat cu  claritate  pentru  a  putea  fi determinate toate aspectele  cheie  ale  procedurii  de  selecție,  în  concordanță  cu  O.U.G.  nr.  109/2011, aprobată prin Legea 111/2016 și H.G. nr. 722/2016.


DATA DECLANŞĂRII PROCEDURII DE SELECŢIE ŞI CONTRACTAREA EXPERTULUI INDEPENDENT

În temeiul art. 3 din Anexa nr. 1 la  Hotărârea de Guvern nr. 722/2016,  procedura de selecţie a membrilor Consiliului de Administratie este iniţiată la data la care autoritatea publică tutelară emite actul administrativ în acest sens - H.C.L.M.T nr. 323/15.06.2018 privind declanşarea procedurii de selecţie a membrilor Consiliului de Administraţie la Societatea „PIEŢE” S.A.
   Prin Hotărârea Consiliului Local al Municipiului Timisoara nr. 323/15.06.2018 s-a aprobat ca selecția candidaților la funcţia de membru în Consiliul de Administraţie la Societatea PIEŢE S.A. să fie efectuată de către Comisia de selecţie constituită prin HCL nr. 308/2017 împreună cu un expert independent, persoană fizică sau juridică specializată în recrutarea resurselor umane.
  Potrivit prevederilor art. 8 din Normele de aplicare a OUG nr. 109/2011, aprobate prin H.G. nr. 722/2016, termenii de referinţă pentru expertul independent sunt propuşi pe baza componentei iniţiale a planului de selecţie, de către autoritatea publică tutelară sau comitetul de nominalizare şi remunerare, după caz. 
  Contractarea expertului independent rămâne valabilă până la selecţia întregului consiliu de administraţie. Procedura de selecţie va fi reluată de expertul independent ori de căte ori este nevoie, până la completarea tuturor posturilor vacante.
 Selecţia expertului independent specializat în recrutarea resurselor umane se realizează în conformitate cu prevederile legale în vigoare şi cu luarea în considerare a urmatoarelor criterii:

	
Nr.
	
CRITERII


	
OBSERVAŢII

	1
	Portofoliul de clienți în ultimii 3 ani pentru selecția administratorilor sau directorilor la întreprinderi publice sau private
	Portofoliul sa conțină minimum 1 client pentru care s-a realizat procedura de recrutare si selecție a membrilor CA și/sau a administratorilor executivi.
Dovada: Prestările de servicii vor fi justificate prin prezentarea unor certificate de bună execuție/contracte/procese verbale de recepție emise sau consemnate de către autoritatea publică tutelară ori de către clientul privat beneficiar sau orice alt tip de document justificativ.

	2
	Valoarea totală a contractelor de recrutare în ultimii 3 ani pentru activitatea de selecție a administratorilor si directorilor
	Valoarea totală a maximum 3 contracte  să fie de minimum 4.000 lei fără TVA sau echivalentul în USD/EUR al acestei sume.

	3
	Componenta echipei de proiect cu referire la numărul de experți ce poate fi alocat proiectului şi expertiza acestora în proceduri de recrutare de administratori
	Experiența relevantă de minimum 3 ani în selecția administratorilor neexecutivi și/sau executivi;
Echipa de proiect sa fie alcătuită din cel puțin un expert care a desfășurat proiecte similare in domeniu.

	4
	Gradul de expertiză a expertului independent în privința recrutării de administratori/directori în sectorul de activitate al întreprinderii publice
	Minimum două proiecte de recrutare și selecție a membrilor CA și/sau administratorilor executivi pentru fiecare expert nominalizat.

	5
	Managementul de proiect și capacitățile de coordonare ale expertului
	Furnizarea de recomandări la cerere prin
prezentarea unui curriculum vitae pentru fiecare expert, din care să rezulte experiența privind participarea la selecția și recrutarea de personal de administrare și conducere la societăți din domeniul public și privat

	6
	Experiență în dezvoltarea profilului pentru consiliu, bazată pe integrare personalizată a nevoilor de strategii de afaceri, organizaționale, de conducere și guvernanță
	Îndeplinirea activității de stabilire a profilului pentru consiliu, in proiectele de recrutare si selecție a membrilor CA sau directorilor, conform OUG nr. 109/2011.
Posibilitatea de a furniza la cerere recomandări in 
acest sens.

	7
	Procentul de candidați recomandați și ulterior selectați, care își păstrează această calitate pentru mai mult de un an în ultimii 3 ani.
	Minimum 60%



ROLURI ŞI RESPONSABILITĂŢI

	Prezenta secțiune definește principalele activități pe care părțile implicate în procesul de recrutare și selecție trebuie sa le îndeplinească în scopul unei bune gestionări a procesului de recrutare și selecție.
Autoritatea publică tutelară are următoarele competenţe: 
· Întocmește Scrisoarea de așteptări și o publică pe pagina proprie de internet;
· Decide asupra declanșării procedurii de recrutare si selecție;
· Elaborează componenta iniţială a planului de selecţie, în consultare cu Comitetul de nominalizare şi remunerare;
· Publică anunţul privind selecţia membrilor consiliului de administraţie în cel puţin două ziare economice şi/sau financiare cu largă răspândire şi îl transmite spre publicarea pe pagina de internet a întreprinderii publice;
· În elaborarea componentei integrale a planului de selecție oferă consultanță expertului independent (art. 14 lit. c din Anexa nr. 1 la H.G. nr.  722/2016);
· Elaborează profilul consiliului şi îl aprobă în conformitate cu art. 34 lit. b) din Anexa 1 la H.G. nr.  722/2016.
                Expertul independent are următoarele competenţe:
             În vederea desemnării candidatului pentru poziția de membru în consiliul de administrație, expertul independent trebuie să desfășoare activitățile prevăzute de OUG nr. 109/2011 și de Normele metodologice aprobate prin HG nr. 722/2016, având următoarele obligații, dar nelimitându-se la acestea în recrutarea și selecția candidaților:
· elaborează planul de selecţie, respectiv componenta integrală a  planului de selecţie în consultare cu autoritatea publică tutelară, pentru a putea determina toate aspectele-cheie ale procedurii de selecţie și introduce datele în acest plan;
· elaborează profilul consiliului de administrație care conține și matricea consiliului în baza cărora sunt elaborate profilul candidatului pentru funcția de administrator și matricea candidatului;
· elaborează în consultare cu autoritatea publică tutelară un profil personalizat al candidatului într-un mod transparent, sistematic şi riguros pentru a se asigura că sunt identificate capacităţile necesare pentru desemnarea celor mai buni candidați; 
· stabileşte profilul candidatului cu respectarea dispoziţiilor legale în materie prevăzute de legislaţia specifică activităţii beneficiarului;
· stabileşte criteriile de evaluare în raport cu care candidatul este evaluat individual în procedura de selecție;
· stabileşte criteriile de selecţie. Criteriile de selecţie vor fi elaborate şi selecţia va fi efectuată cu respectarea principiilor liberei competiţii, nediscriminării, transparenţei şi asumării răspunderii şi cu luarea în considerare a specificului domeniului de activitate a companiei.
· stabilește conținutului dosarului pentru depunerea candidaturilor pentru poziția respectivă;
· pregătește și întocmește anunțul privind selecția candidaților, în vederea publicării acestuia în cel puțin două ziare economice și/sau financiare de largă răspândire și pe pagina de internet a întreprinderii publice. Anunţul include condiţiile care trebuie să fie întrunite de candidaţi şi criteriile de evaluare a acestora.
· desfășoară activităţile care stau la baza elaborării listei lungi. Lista lungă de candidaţi reprezintă lista cu toţi candidaţii care au trimis în termenul prevăzut de normele aprobate prin HG nr. 722/2016 dosarul de candidatură complet;
· verifică informaţiilor din dosarele de candidatură rămase pe lista lungă;
· stabilește punctajul conform grilei de evaluare pentru fiecare criteriu din cadrul matricei profilului pentru fiecare candidat, care se efectuează în scris sau prin clarificări verbale;
· efectuarează o analiză comparativă a candidaţilor rămaşi în lista lungă prin raportare la profilul candidaților, după efectuarea verificărilor informaţiilor din dosarele de candidatură rămase pe lista lungă;
· solicită informaţii suplimentare faţă de cele din dosarul de candidatură atunci când consideră necesar, pentru a asigura rigoarea şi corectitudinea deciziilor luate. Informaţiile suplimentare se obţin, fără a se limita la acestea, prin unul sau mai multe interviuri directe cu candidaţii, prin verificarea activităţii desfăşurate anterior de candidaţi, prin verificarea referinţelor oferite de către candidaţi;
· revizuiește, îmbunătățește şi validează acurateţea rezultatelor pe baza punctajului obţinut în matricea profilului de candidat;
· informează în scris despre deciziile luate candidaţii respinşi de pe lista lungă;
· realizează lista scurtă care cuprinde maximum 5 candidaţi pentru fiecare poziție prin eliminarea de pe lista lungă în ordinea descrescătoare a punctajului obţinut conform matricei profilului. Lista scurtă conţine şi punctajul obţinut de către fiecare candidat;
· evaluează candidaţii pentru pozițiile respective, aflaţi în lista lungă de candidaţi;
· analizează scrisoarea de aşteptări, document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice, în baza căreia candidaţii aflaţi în lista scurtă redactează o declaraţie de intenţie;
· analizează declaraţia de intenţie în raport de prevederile Anexei 1d din HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011;
· integrează rezultatele analizei declaraţiei de intenţie în matricea profilului de candidat. 
· întocmește planul de interviu;
· participă la selecţia finală a candidaţilor aflaţi în lista scurtă;
· întocmește proiectele de contracte de mandat în conformitate cu  prevederile legislației incidente;

Comisia de selectie are urmatoarele competente:
· Participă la elaborarea proiectului matricei profilului consiliului, al profilului consiliului și al profilului candidatului,
· Solicită candidaților din lista scurtă depunerea declarațiilor de intenție și împreună cu expertul independent efectuează analiza acestora și integrează rezultatele în matricea profilului de candidat,
· Realizează evaluarea finală a candidaților selectați în lista scurtă şi face propuneri în vederea numirii pentru  poziția de membru în consiliu, pe baza raportului privind numirile finale întocmit în acest scop,
· [bookmark: _GoBack]Transmite Raportul final către autoritatea publică tutelară în vederea luării deciziei de numire. Numirea candidaţilor se realizează de către AGA prin selectarea candidaţilor din lista scurtă.
· Se consultă îndeaproape cu comitetul de nominalizare şi remunerare din cadrul consiliului, cu expertul independent, cu alte organisme implicate în procedura de selecție, după caz.

Comitetul de nominalizare şi remunerare se consultă şi colaborează cu autoritatea publică tutelară ori de căte ori este necesar, pe întreg parcursul procedurii de selecţie a membrilor Consiliului de Administraţie.

OBIECTIVELE PRINCIPALE ALE PROCEDURII DE SELECŢIE
În vederea îndeplinirii scopului planului de selecţie, părţile implicate în derularea acesteia, enumerate anterior, trebuie să convină asupra următoarelor aspecte-cheie:
1. Cu privire la documentele necesare implementării procedurii de recrutare si selecţie:
		• Profilul consiliului de administraţie şi profilul fiecărui membru al consiliului trebuie definitivat şi aprobat până la publicarea anunţului de selecţie. Comitetul de nominalizare şi remunerare este consultant în această activitate, în colaborare cu autoritatea publică tutelară şi expertul independent.
2. Derularea procedurii de recrutare si selecţie:
· Planul de selecţie, respectiv componenta iniţială trebuie comunicată în termen de 5 zile pentru consultare autorităţii publice tutelare şi definitivată în termen de 10 zile de la data declanşării procedurii de selecţie. Componenta integrală va fi definitivată până la data publicării anunţului.
· Pentru fiecare etapă a procedurii de selecţie trebuie stabilite termene limită, cu respectarea legislaţiei în vigoare şi ca un rezultat al bunei negocieri între părţi. Termenele limită trebuie stabilite şi incluse în planul de selecţie final.
· Elementele de confidenţialitate - aspectele cheie ale procesului de selecţie trebuie specificate şi integrate în planul de selecţie, precum şi modalitatea de abordare a acestora. În ceea ce priveşte confidenţialitatea şi accesul la documentele emise/uzitate în cadrul procedurii de selecţie, respectiv informaţiile privind identitatea candidaţilor, trebuie să fie tratate cu cel mai înalt grad de confidenţialitate, iar accesul la aceste informaţii trebuie să fie limitat numai la acele persoane care sunt implicate în procesul decizional. Toate dosarele candidaţilor vor fi tratate în deplină confidenţialitate atât de expertul independent, cât şi de autoritatea publică tutelară. De asemenea, această confidenţialitate se referă şi la a nu folosi în interes propriu aceste informaţii. Accesul la aceste informaţii se limitează numai la persoanele implicate în procesul decizional.
·  Notificări şi mijloace de comunicare - se transmit elementele cheie ale planului de selecţie, iar fiecare parte cu rol activ în procedura de recrutare şi selecţie va indica persoana/persoanele în atenţia căreia/cărora se vor adresa comunicările, precum şi mijloacele de comunicare. Conform Hotărârii Consiliului Local nr. 323/15.06.2018 privind declanşarea procedurii de selecţie a membrilor Consiliului de Administraţie, procedura de selecţie a candidaţilor pentru funcţiile de membri  în Consiliul de Administraţie al Societatii PIEŢE S.A., se va efectua de către un expert independent în colaborare cu Comisia de Selecţie constituită în baza HCL nr. 308/2017. 
· Expertul independent desemnat ca urmare a desfăşurării procedurii de achiziţie publică este Delia Vîrgă – Cabinet individual de psihologie, tel. 0722620205, e-mail: deliavirga@gmail.com
· Pentru informaţii suplimentare vă puteţi adresa expertului independent menţionat mai sus, precum şi la nr. de tel 0256/408.405 la sediul Primăriei Municipiului Timişoara, Compartiment Guvernanţa Corporativă.
3. Menţiuni privind selecţia candidaţilor:
•	Asigurarea diversităţii competenţelor în cadrul Consiliului de administraţie - acest aspect prezintă relevanţă ca element cheie în alcătuirea listei scurte şi înaintarea propunerilor pentru numirea membrilor Consiliului de administraţie la întreprinderea publică care urmează prezenta procedură, întrucât poate conduce la eliminarea unor candidaţi valoroşi.
Decizia privind diversitatea trebuie reflectată în planul de selecţie, părţile implicate direct în trierea candidaturilor fiind responsabile pentru luarea deciziilor.

CALENDARUL PROCEDURII DE RECRUTARE ŞI SELECŢIE

         Prezenta secţiune defineşte etapele procesului de recrutare şi selecţie, termene limită, documentele necesare, precum şi părţile implicate. Datele si termenele sunt orientative. Tabelul de mai jos rezumă aceste elemente:
	NR.

	ETAPA
	DATA
	RESPONSABIL
	OBSERVAŢII

	1.
	Declanșarea procedurii de selecţie
	H.C.L. nr. 323 
 din 15.06.2018 
	Autoritatea publică tutelară
	Art. 3 din Anexa 1 la H.G. nr. 722/2016 şi art. 64 ind. 4 din OUG nr. 109/2011

	2.
	Publicarea scrisorii de așteptări pe pagina de internet a autorității publice tutelare 
	Cel târziu o dată cu stabilirea listei scurte a candidaţilor
	Autoritatea publică tutelară
	H.C.L.
 nr. 323 din 15.06.2018

	3.
	Elaborarea şi publicarea proiectului componentei inițiale a planului de selecție
	În termen de 5 zile de la declanșarea procedurii
	Autoritatea publică tutelară 
	Conform prevederilor art. 5 alin. (3) din Anexa nr.1 la H.G.  nr. 722/2016

	4.
	Transmiterea profilului personalizat al consiliului
	În termen de 5 zile de la data declanșării procedurii de selecție
	Autoritatea publică tutelară către Comitetul de nominalizare şi remunerare (CNR)
	Conform prevederilor art 22 din Anexa nr.1 la H.G. nr. 722/2016

	5.
	Formulare propuneri referitoare la componenta inițială a planului de selecţie
	10 zile de la data declanșării procedurii de selecție 
	CNR/acţionarii 
	Conform art. 5 alin (3) din Anexa nr. 1 la H.G. nr. 722/2016

	6.
	Definitivarea componentei inițiale a planului de selecție
	10 zile de la data declanșării procedurii de selecție
	Autoritatea publică tutelară
	Conform prevederilor art. 5 alin. (3) din Anexa nr. 1 la H.G. nr. 722/2016

	7.
	Aprobare Plan de selecţie-componenta initială
	16 zile de la declanşarea procedurii de selecţie
	Autoritatea publică tutelară
	Conform prevederilor art.8, alin. (3) din Anexa 1 la H.G. nr. 722/2016

	8.
	Contractarea expertului independent
	În termen de 6 zile de la data aprobării componentei iniţiale a planului de selecţie
	Autoritatea publică tutelară
	în condițiile legii

	9.
	Definitivarea şi aprobarea Planului de selecţie -componenta integrală şi a Profilului Consiliului 
	6 zile lucrătoare de la contractarea expertului independent
	Autoritatea publică tutelară, expert independent

	Conform art. 34 din Anexa nr. 1 la H.G. nr. 722/2016

	10.
	Publicarea anunțului privind selecția
	Cu cel puțin 30 de zile înainte de data limită pt. depunerea candidaturilor
	Autoritatea publică tutelară  + expertul independent
	Conform prevederilor art. 29  alin. (7) din OUG 109/2011, precum și art. 39 Anexa nr. 1 la H.G. nr. 722/2016

	11.
	Depunerea candidaturilor
	În termen de 30 de zile 
	Candidați
	Conform prevederilor art. 39 alin. (2) din HG 722/2016

	12.
	Evaluarea candidaturilor în raport cu minimum de criterii
	În termen de 4 zile de la data limita pentru depunerea candidaturilor
	Expertul independent
	Conform art. 42 din Anexa 1 la HG nr.722/2016

	13.
	Solicitare de clarificări privitoare la candidatura
	În termen de 2 zile de la evaluare
	Expertul independent
	Potrivit art. 42 şi 43 din Anexa 1 la HG nr.722/2016

	14. 
	Recalcularea punctajului, stabilirea listei scurte şi afişare rezultate
	În termen de 2 zile de la solicitare clarificări
	Expertul independent
	Art.42 şi 43 din
Anexa 1 la HG nr.722/2016

	15.
	Transmiterea răspunsului către candidații respinşi
	În termen de 1 zi de la solicitare clarificări
	Expertul independent
	Adresă, conf. art. 42 alin. (3) din Anexa 1 la HG nr.722/2016

	16.
	Raport de activitate si comunicarea acestuia Autorității Publice Tutelare
	În termen de 2 zile de la lista scurta
	Expertul independent
	Raportul de activitate

	17.
	Depunerea declarației de intenție a candidaților din lista scurtă
	În termen de 15 zile de la data emiterii sau stabilirii listei scurte
	Candidații din lista scurtă
	Conform prevederilor art. 44 alin. (2) din Anexa 1 la HG nr. 722/2016

	18.
	Analiza declarației de intenție si integrarea rezultatelor în matricea profilului de candidat
	2 zile de la depunerea declarației
	Comisia de selecție, asistată de expert independent
	Conform prevederilor art. 44 alin.(3) din Anexa 1 la HG nr. 722/2016

	19.
	Selecția finală a candidaților pe baza de interviu 
	2 zile de la analiza declaraţiei de intenţie
	Comisia de selecție 
	Conform prevederilor art. 44 alin. (5) din Anexa 1 la HG nr. 722/2016

	20.
	Întocmirea raportului pentru numirea finală și transmiterea acestuia 
	4 zile de la selecția finală

	Comisia de selecție
	Conform prevederilor art. 44 alin. (7) si alin. (9) pct. b) din Anexa 1 la HG nr. 722/2016

	21.
	Finalizarea procedurii de selecţie
	În termen de cel mult 150 de zile de la declanşare
	Autoritatea publică tutelară
	Conform prevederilor art. 64 ind. 4 din OUG nr. 109/2011


 NOTĂ Datele trecute în prezentul Plan de selecție – componenta iniţială – sunt orientative, ele purtând fi modificate, în funcţie de situaţiile apărute pe parcursul derulării procedurii.

REGULI PENTRU ALCĂTUIREA CONSILIULUI DE ADMINISTRAŢIE
· Cel puţin doi dintre membrii consiliului de administraţie trebuie să aibă studii economice sau juridice şi experienţă în domeniul economic, juridic, contabilitate, de audit sau financiar de cel puţin 5 ani.
· În cadrul Consiliului de administraţie nu poate fi mai mult de 1 membu din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice.
· Majoritatea membrilor Consiliului de administraţie este alcătuită din administratori neexecutivi şi independenţi, în sensul art. 1382 din Legea nr.-ul 31/1990 - privind societăţile comerciale, cu modificările şi completările ulterioare.
· Membrii Consiliului de administraţie care solicită reînnoirea mandatului, vor parcurge un proces de evaluare, pentru derularea căruia se va ţine cont de procedură de evaluare cu raportare la criteriile de selecţie, profilul consiliului de administraţie, profilul membrului din consiliul de  administraţie, precum şi raportat la performanţele înregistrate de către aceştia pe durata mandatului anterior, în baza raportului de activitate pe care îl vor depune în acest sens.
· Consiliul de administraţie va fi astfel desemnat încât se va asigura o diversificare a competenţelor la nivelul consiliului de administraţie.
· O persoană fizică poate exercita concomitent cel mult trei mandate de administrator şi/sau membru al consiliului de supraveghere în societăţi sau întreprinderi publice al căror sediu se află pe teritoriul României, întocmai cum stipulează prevederile art. 33 din O.U.G. nr.-ul 109/2011.
OBIECTIVE PENTRU DEFINITIVAREA PLANULUI DE SELECŢIE

	În vederea definitivării planului de selecţie, Autoritatea publică tutelară în colaborare cu Comitetul de nominalizare şi remunerare şi cu expertul independent va întreprinde activităţile necesare pentru conformarea faţă de dispoziţiile O.U.G. nr.-ul 109/2011, cu modificările şi completările ulterioare, precum şi cu normele metodologice aprobate prin H.G. nr.-ul 722/2016.
În acest sens, expertul independent va elabora, dar fără limitarea la acestea, următoarele documente în procesul de recrutare şi selecţie:
1. Planul de selecţie - componenta integrală;
2. Profilul Consiliului de administraţie;
3. Profilul fiecărui membru al Consiliului de administraţie;
4. Anunţul privind selecţia, pentru presa tipărită şi online;
5. Materialele referitoare la declaraţia de intenţie;
6. Fişe de sinteză/rapoarte/procese verbale pentru fiecare fază a planului de selecţie;
7. Plan de interviu;
8. Formulare de nominalizare pentru candidaţii propuşi;
9. Formulare ale comunicărilor/solicitărilor de informaţii cu privire la candidaturi;
10. Lista elementelor confidenţiale şi a celor care trebuie aduse la cunoştinţă publică;
11. Lista detaliată a documentelor necesare în vederea depunerii candidaturii de către persoane fizice şi juridice, în funcţie de etapele procedurii de selecţie;
12. Lista elementelor pentru verificarea candidaţilor aflaţi în lista lungă;
13. Lista elementelor pentru verificarea candidaţilor aflaţi în lista scurtă;
14. Orice alte documente sau activităţi care reies din respectarea prevederilor statuate de O.U.G. nr.-ul 109/2011, cu modificările şi completările ulterioare, precum şi cu normele metodologice aprobate prin H.G. nr.-ul 722/2016.

	Lista de criterii minime de selecţie în etapa iniţială (realizarea listei lungi)
	Evaluarea candidaturilor în prima etapă de selecţie va avea loc pe baza următoarelor criterii:
- studiile şi experienţa anterioară din CV şi actele doveditoare; 
- reputaţia profesională şi personală  pe bază scrisorii de recomandare şi a  referinţelor furnizate de candidaţi;
- scrisoarea de intenţie;
- rezultatele economico-financiare ale întreprinderii în care şi-a exercitat mandatul de administrator sau director;
- înscrisurile din cazierul judiciar şi fiscal.



Grilă de evaluare prealabilă în vederea desemnării membrilor Consiliului de administraţie la Societatea PIEŢE S.A., Timişoara

Candidat…………
Condiţii de participare
Candidatul  are în dosarul de candidatura documentele necesare în proporţie de ________ după cum urmează:
	1.1. Curriculum Vitae
	

	1.2. Cazier judiciar şi fiscal
	

	1.3. Acte de studii (copii)
	

	1.4. Act de identitate (copie)
	

	1.5. Carnet de muncă (copie) / documente doveditoare
	

	1.6. Calitate de administrator / manager (dacă este cazul)
	

	1.7. Documente financiare referitoare la exerciţiile financiare cu profit pentru unitatea in care candidatul a fost administrator / manager
	

	1.8. Starea de sănătate
	

	1.9.  Declaraţie notarială pe proprie răspundere referitor la situaţiile prevăzute în OUG 109/2011
	

	1.10. Declaraţie notarială privind acordul candidatului de procesare a datelor personale in vederea selecţiei şi verificarea informaţiilor furnizate
	

	1.11. Proiectul planului de administrare (propunerea de strategie de administrare a societăţii)
	

	1.12. Scrisoare de recomandare
	


Observaţie: Candidaţii care au ocupat anterior funcţia de membru al Consiliului  al Societatii PIEŢE S.A. vor depune un Raport de activitate pentru perioada mandatului deţinut.
De asemenea, se vor analiza si următoarele criterii de participare:
	Cunoaşterea limbii române scris şi vorbit
	

	Experienţă în managementul unor întreprinderi publice sau societăţi comerciale profitabile (exceptie expertiza juridica/financiara s.a)
	

	Studii superioare de lungă durată 
	

	Domiciliu stabil/rezidenţa în România
	

	Capacitate deplină de exerciţiu
	

	Guvernanţa corporativă a întreprinderilor publice (incidenţa art. 6 si 7 din OUG109 din 30.11.2011)
	




Planul de interviu
Introducere
· Prezentarea participanţilor la interviu, prezentarea contextului legat de evaluare;
· Întrebări cu rol de acomodare în cadrul mediului şi a interviului,
Cuprinsul interviului
· Întrebări cu privire la experienţa profesionlă actuală şi anterioară a candidatului, 
· Întrebări legate de responsabilităţile pe care le avut în parcusul anilor şi ce fel de experienţe profesionale a dobândit în poziţii de conducere, ce realizări deţine pe plan profesional;
· Întrebări legate de studii şi cursuri de perfecţionare; 
· Întrebări cu privire la motivaţia de a fi membru în Consiliu de administraţie;
· Întrebări legate de evaluarea cunoştiinţelor în domeniul administrării piețelor;
· Întrebări legate de evaluarea gradului de cunoaştere a proceselor tehnologice/operaţionale în domeniul administrării piețelor;
· Întrebări legate de evaluarea a procesului strategic al Societății PIEŢE S.A., şi capacitatea de a evalua opţiunile strategice şi riscurile;
· Întrebări situaţionale cu privire la competenţele vizate de post, cum ar fi: competenţe în luarea deciziilor, abilităţile de negociere şi comunicare, capacitatea de analiză şi sinteză, abilităţi de relaţionare, cum ar fi: Daţi-mi un exemplu, din experienţa dumneavoastră anterioară, în care aţi negociat cu reprezentanţii sindicatului un contract de muncă colectiv. Ce dificultăţi aţi întâmpinat? Cum s-a finalizat negocierea?
- Întrebări cu privire la expunerea politică, integritate si reputaţie, precum şi la independenţă.
Închiderea interviului;
· Intervievatorul prezintă responsabilităţile pe care le-ar avea viitorul membru al Consiliului, 
· Îşi manifestă faţă de candidat disponibilitatea de a răspunde la întrebările pe care le mai are cu privire la firmă sau asupra postului;
· Îi explică care ar fi următorul pas în procesul de selecţie.

Notă: Fiecare interviu cu candidaţii de pe lista scurtă va avea o durată de aproximativ 30 de minute.

Riscuri identificate
Prin modul în care au fost structurate activităţile expertului independent, precum şi prin modul în care s-au alocat sarcinile şi s-a conceput procedura de raportare, de evaluare şi de validare a livrabilelor proiectului, s-a minimizat probabilitatea apariţiei unor riscuri cu impact asupra procedurii de selecţie, totuşi, există riscuri inerente, care au fost identificate, evaluate şi s-au căutat soluţii de minimizare a posibilităţii lor de apariţie şi a impactului lor asupra procesului de selecţie a membrilor în Consiliul de Administraţie a Societăţii PIEŢE S.A.
Acestea vor fi prezentate în Planul de Management al Riscurilor, după cum urmează:
	
	Risc identificat
	Impact
	Probabilitate de apariţiei
	Măsuri de minimizare

	1
	Criza de timp
	moderat
	medie
	- Alocarea unor rezerve de timp pe fiecare activitate şi pe fiecare etapă a proiectului în planul detaliat de selecţie.

	2
	Indisponibilitatesubită a unui expert cheie
	mare
	mică
	- Preluarea sarcinilor de către ceilalţi experţi cu competenţe similare sau
 - Replanificarea activităţilor expertului în aşa fel încât să se treacă de perioada de indisponibilitate.

	3
	Număr mic de candidaţi
	moderat
	medie
	- Adăugarea de canale noi pe care să se transmită mesajele campaniei de recrutare;
- Abordarea directă cu metode de head-hunting a ţintelor identificate cu ajutorul celorlalţi candidaţi.

	4
	Abandon al procesului din partea candidaţilor aleşi în final
	mare
	medie
	- Asigurarea unui flux iniţial de sourcing de candidaţi suficient de mare pentru a permite ca pe lista scurtă să se afle un număr suficient de candidaţi acceptaţi;
- Scurtarea la minim posibil a perioadei de decizie de acceptare a unui candidat.




REGULI DE CONFIDENŢIALITATE

1. Expertul independent şi Comisia de Selecţie vor asigura transparenţa asupra întregului proces de recrutare şi selecţie.
2. Toate informaţiile necesare candidaţilor, pe întreg parcursul procesului de selecţie, vor fi făcute publice, prin publicarea lor în mediul online. 
3. Toate informaţiile cu caracter personal vor fi confidenţiale.
4. Lista lungă este confidenţiala. Candidaţii acceptaţi sau respinşi de pe lista lunga vor primi individual, o informare scrisă în acest sens.
5. Numai reprezentanţii autorităţii publice tutelare au dreptul de a decide şi de a face eventuale comunicări către presa scrisă pe marginea acestei proceduri de recrutare şi selecţie.

CONCLUZII

Datele şi termenele trecute în prezentul Plan de selecţie - componenta integrală, cu excepţia celor de la care nu se poate deroga având în vedere dispoziţiile legale, au caracter orientativ.
După finalizarea interviurilor, Comisia de selecţie întocmeşte raportul în vederea numirilor finale, care include clasificarea/caracterizarea candidaţilor, cu motivarea acesteia şi transmite raportul pentru numirea finală către autoritatea publică tutelară.
Prezentul plan de selecţie va fi completat/ actualizat de expertul independent şi de Comisia de selecţie cu alte documente/elemente aferente selecţiei până la finalizarea procesului. 

Întocmit,
dr. Delia Vîrgă
psiholog principal 
în specializarea psihologia muncii şi organizaţională
expert resurse umane
14

